|  |
| --- |
| APSTIPRINĀTS Iepirkumu komisijas 16.02.2022. sēdē protokols Nr. 1 |

# NOLIKUMS

**Atklātam konkursam**

**“Dižstādu stādīšana Rīgas valstspilsētas ielu apstādījumos”**

identifikācijas Nr. RD DMV 2022/12

1. **Vispārīgā informācija**
	1. Rīgas valstspilsētas pašvaldība

Reģistrācijas Nr.: 90011524360

Juridiskā adrese: Rātslaukums 1, Rīga

RD iestāde: Mājokļu un vides departaments (turpmāk - Pasūtītājs)

RD iestādes adrese: Brīvības ielā 49/53, Rīgā, LV-1010

## Tālrunis: 67012453.

* 1. Kontaktpersonas:
		1. Organizatoriska rakstura jautājumiem par nolikumu: Mājokļu un vides departamenta Finanšu un saimnieciskās pārvaldes Iepirkumu nodaļas galvenā speciāliste Olga Gerdele (tālrunis: 67037396, mobilais tālrunis: 25672491, e-pasta adrese: olga.gerdele@riga.lv);
		2. Tehniskiem jautājumiem par iepirkuma pakalpojumu: Rīgas domes Mājokļu un vides departamenta Vides pārvaldes Dabas un apstādījumu nodaļas galvenās speciālistes p.i. Laura Mazule (tālrunis: 67015259, e-pasta adrese: laura.mazule@riga.lv).
	2. Atklāta konkursa dokumentācijas pieejamība:
		1. Iepirkuma dokumentācija ir brīvi un tieši pieejama elektroniskā veidā Pasūtītāja profilā Valsts reģionālās attīstības aģentūras Elektronisko iepirkumu sistēmas (turpmāk - EIS) e-konkursu apakšsistēmā [https://www.eis.gov.lv/EKEIS/Supplier/Organizer/868[[1]](#footnote-1)](https://www.eis.gov.lv/EKEIS/Supplier/Organizer/8681).
		2. Pretendents uzņemas atbildību sekot līdzi iepirkuma komisijas (turpmāk – Komisija) sniegtajai papildu informācijai, kas tiek publicēta EIS Pasūtītāja pircēja profilā.
	3. Atklāta konkursa identifikācijas Nr.: RD DMV 2022/12.
	4. Iepirkumu procedūras izvēle un CPV kods:

Iepirkums tiek organizēts saskaņā ar Publisko iepirkumu likuma 8. panta pirmās daļas 1. punktu. CPV kods: [77300000-3](https://www.iub.gov.lv/lv/iubcpv/parent/8689/clasif/main/) (Dārzkopības pakalpojumi).

* 1. Nolikumā minētajai numerācijai un atsaucēm uz punktiem ir informatīvs raksturs, jebkura neprecizitāte vai nepareiza atsauce jāskata kopsakarībā ar nolikuma tekstu un prasībām.
1. **Informācija par iepirkuma priekšmetu**
	1. Iepirkuma priekšmets:

Dižstādu stādīšana Rīgas valstspilsētas ielu apstādījumos.

* 1. Pretendentiem izsniedzamā iepirkuma dokumentācija:
		1. Nolikums – 7 lapas;
		2. Nolikuma pielikums Nr.1 – Tehniskā specifikācija - 4 lapas;
		3. Nolikuma pielikums Nr.2. – Pieteikuma / tehniskā / finanšu piedāvājuma forma - 4 lapas;
		4. Nolikuma pielikums Nr.3 - Apakšuzņēmēja apliecinājums – 1 lapa;
		5. Nolikuma pielikums Nr.4 - Curriculum vitae (CV) un pieejamības apliecinājums speciālistam– 1 lapa.
		6. Nolikuma pielikums Nr.5 – Līguma projekts – 8 lapas.
	2. Iepirkuma paredzamais apjoms:

Saskaņā ar tehnisko specifikāciju atbilstošai daļai (nolikuma pielikums Nr. 1).

* 1. Paredzamais līguma izpildes laiks:

190 (viens simts deviņdesmit) kalendārās dienas no līguma spēkā stāšanās dienas.

* 1. Līguma projekts:

Atklātā konkursa līguma projekts ir pievienots nolikumam kā pielikums Nr. 5. Pirms līguma noslēgšanas tajā ir iespējams veikt tikai nebūtiskus grozījumus.

1. **Informācija par piedāvājumu**
	1. Piedāvājumu iesniegšanas termiņš:

Līdz 31.03.2022. pulksten 11:00.

* 1. Piedāvājumu iesniegšanas vieta:

EIS e-konkursu apakšsistēmā.

* 1. Piedāvājuma noformējuma prasības:
		1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
			1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
			2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
			3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
		2. Dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu un laika zīmogu. **Piedāvājumu (un tā daļas, ja tās tiek parakstītas atsevišķi) paraksta persona, kurai ir tiesības parakstīt dokumentus pretendenta vārdā un paraksta tiesības nostiprinātas atbilstoši Latvijas Republikas normatīvajos aktos noteiktajam regulējumam. Ja dokumentāciju paraksta pretendenta pilnvarota persona, piedāvājumam pievieno attiecīgu paraksta tiesīgās personas parakstītu pilnvaru vai tās apliecinātu kopiju;**
		3. piedāvājums jāsagatavo valsts valodā. Ja piedāvājumam ir pievienoti dokumenti citā valodā, tiem jāpievieno apstiprināts tulkojums latviešu valodā. Dokumentiem jābūt pretendenta apliecinātiem un apstiprinātiem ar uzņēmuma zīmoga nospiedumu un tos paraksta uzņēmuma vadītājs vai persona, kuru tam pilnvarojis uzņēmums (pievienojot pilnvaru).
		4. Sagatavojot piedāvājumu ievērot: Dokumentu juridiskā spēka likumu, Ministru kabineta 07.09.2018. noteikumus Nr. 558 „Dokumentu izstrādāšanas un noformēšanas kārtība” un Dokumentu legalizācijas likumu.
		5. Iesniedzot piedāvājumu pretendents pilnīgi akceptē visus nolikumā ietvertos nosacījumus un uzņemas pilnu atbildību par sniegtās informācijas patiesumu.
		6. Pretendenti no saviem līdzekļiem sedz visas izmaksas, kas saistītas ar piedāvājumu sagatavošanu un iesniegšanu Pasūtītājam.
		7. Visas piedāvātās cenas norāda *euro* (EUR) bez pievienotās vērtības nodokļa (turpmāk - PVN).
		8. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.
		9. Pretendents nedrīkst veikt izmaiņas EIS e-konkursu apakšsistēmā šā iepirkuma sadaļā publicēto veidlapu struktūrā, t.sk. dzēst vai pievienot rindas vai kolonnas.
		10. Pēc piedāvājumu iesniegšanas termiņa beigām nedrīkst papildināt iesniegto piedāvājumu ar jauniem dokumentiem.
		11. Pēc noteiktā termiņa vai ārpus EIS e-konkursu apakšsistēmas iesniegtie piedāvājumi netiks pieņemti.
		12. Piegādātāju apvienība:
			1. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem;
			2. piedāvājumā papildus norāda personu, kas konkursā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu;
			3. Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 4.2. apakšpunkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē;
			4. Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.
			5. iepirkuma līguma slēgšanas tiesību iegūšanas gadījumā ir pienākums pirms iepirkuma līguma noslēgšanas pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu 15 (piecpadsmit) dienu laikā pēc Publisko iepirkumu likuma 60. panta sestajā daļā minētā nogaidīšanas termiņa beigām, kad Komisijas lēmums par līguma slēgšanas tiesību piešķiršanu kļuvis nepārsūdzams.
1. **Iesniedzamā dokumentācija**
	1. **Pretendentu atlases dokumenti** (ārvalstu komersantiem atbilstoši attiecīgās valsts normatīvo aktu prasībām):
		1. Pieteikuma / tehniskā / finanšu piedāvājuma forma (nolikuma pielikums Nr. 2);
		2. Ja pretendents darba izpildē balstās uz apakšuzņēmēju iespējām, pretendents norāda visus tos apakšuzņēmējus, kuru sniegto pakalpojumu vērtība ir 10 % (desmit procenti) no kopējās iepirkuma līguma vērtības vai lielāka, un apakšuzņēmēju apakšuzņēmējus, un katram šādam apakšuzņēmējam izpildei nododamo līguma daļu, sniegtos pakalpojumus, klāt pievienojot apakšuzņēmēja apliecinājumu atbilstoši veidnei (nolikuma pielikums Nr. 3).

|  |  |  |
| --- | --- | --- |
| Apakšuzņēmēja nosaukums | Kontakt- informācija | Veicamā darba daļa |
| Darba nosaukums – īss apakšuzņēmēju sniegto pakalpojumu apraksts | % no kopējās iepirkuma līguma līgumcenas |
|  |  |  |  |
|  |  |  |  |
|  |  |  |  |

* + 1. Ja pretendents, lai apliecinātu tā kvalifikācijas atbilstību nolikumā noteiktajām prasībām, balstās uz citas personas iespējām, tad piedāvājumam jāpievieno šīs personas apliecinājums vai vienošanās par sadarbību konkrētā līguma izpildē vai par nepieciešamo resursu nodošanu pretendenta rīcībā.
		2. Pretendenta apliecinātas:
			1. **vismaz 3 (trīs) arboristu – kokkopju** izglītības apliecinošu dokumentu kopijas un klāt pievienota Curriculum vitae (CV) ar pieejamības apliecinājumu atbilstoši veidnei (nolikuma pielikums Nr.4) Ar nosacījumu, ka arboristam – kokkopim ne vairāk kā 3 (trijos) iepriekšējos gados **ir pieredze dižstādu stādīšanā ielu apstādījumos vismaz 2 (divos) dažādos objektos.** Un vismaz **1 (viens) no arboristiem – kokkopjiem** ir darbu vadītājs, kuram ir ETW (Eiropas koku strādnieks) vai ETT (Eiropas koku tehniķis) sertifikāts;
			2. **vismaz 2 (divu) dārznieku** izglītības apliecinošu dokumentu kopijas un klāt pievienota Curriculum vitae (CV) ar pieejamības apliecinājumu atbilstoši veidnei (nolikuma pielikums Nr.4) Ar nosacījumu, ka dārzniekiem ne vairāk kā 3 *(trijos)* iepriekšējos gados **ir pieredze dižstādu stādīšanā ielu apstādījumos vismaz 2 (divos) dažādos objektos.**
* Pretendentam, kurš tiks atzīts par pretendentu, kuram būtu piešķiramas līguma slēgšanas tiesības, būs jāuzrāda piedāvājumā norādīto arboristu – kokkopju un dārznieku izglītību apliecinošo dokumentu oriģināli.

*(Ņemot vērā valstī esošo situāciju saistībā ar koronovīrusu Covid-19, apliecību uzrādīšana tiks organizēta attālināti, izmantojot videokonferences zvanu).*

* + 1. Darba aizsardzības speciālista izglītības apliecinošs dokumenta kopija un speciālista apliecinājums, ka piekrīt piedalīties iepirkumā „Dižstādu stādīšana Rīgas valstspilsētas ielu apstādījumos” (identifikācijas Nr. RD DMV 2022/12);
		2. Apdrošināšanas polises kopija par pretendenta civiltiesiskās atbildības apdrošināšanu EUR 10 000.00 (desmit tūkstoši euro un 00 centi) apmērā (pievienojot maksājuma apliecinošu dokumentu) vai apdrošināšanas sabiedrības garantijas vēstule, ka gadījumā, ja pretendentam tiks piešķirtas tiesības slēgt līgumu, pirms līguma noslēgšanas tiks noslēgts līgums par pretendenta civiltiesiskās atbildības apdrošināšanu EUR 10 000.00 (desmit tūkstoši euro, 00 centi) apmērā (pirms līguma noslēgšanas pretendents iesniedz apdrošināšanas polises un maksājuma apliecinoša dokumenta kopiju, uzrādot oriģinālu).
		3. Pieredzi Pretendents apliecina ar informāciju par būtiskākajiem veiktajiem **dižstādu stādīšanas darbiem** ne vairāk kā 3 *(trijos)* iepriekšējos gados, norādot Pasūtītāju, veicamo darbu, izpildes vietu, laiku, apjomu naudas izteiksmē un kontaktpersonas vārdu, uzvārdu, tālruņa Nr.

Informācijai pievienojot vismaz 2 (**divas)** atsauksmes vai rekomendācijas (oriģinālu vai pretendenta apliecinātu kopiju) no trešajām personām par veiktajiem darbiem no tiešajiem pasūtītājiem. Atsauksmes vai rekomendācijas jāiesniedz par veiktajiem darbiem objektos, kas norādīti iepriekš minētajā informācijā par pieredzi.

Ar nosacījumu, ka kopā visās atsauksmēs norādītais darbu apjoms ir **vismaz 40** (četrdesmit) **dižstādu stādīšana**.

4.1.11. Saskaņā ar Publisko iepirkumu likuma 49. pantu Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.

Eiropas vienotā iepirkuma procedūras dokumenta veidlapu paraugus nosaka Eiropas Komisijas 05.01.2016. [Īstenošanas regula Nr. 2016/7](http://eur-lex.europa.eu/legal-content/LV/TXT/PDF/?uri=CELEX:32016R0007&from=LV) ar ko nosaka standarta veidlapu Eiropas vienotajam iepirkuma procedūras dokumentam. Eiropas vienotā dokumenta elektroniskai iesniegšanai izmatot interneta saiti <http://espd.eis.gov.lv/>.

Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

* 1. Pretendentu izslēgšana un izvērtēšana:
		1. Pasūtītājs izslēdz pretendentu no dalības iepirkuma procedūrā saskaņā ar Publisko iepirkumu likuma 42. panta pirmo daļu;
		2. Pretendentu izslēgšanas gadījumi tiks pārbaudīti [Publisko iepirkumu likuma](https://likumi.lv/ta/id/287760-publisko-iepirkumu-likums) [42. panta](https://likumi.lv/ta/id/287760-publisko-iepirkumu-likums#p42) noteiktajā kārtībā.
		3. Izslēgšanas un izslēgšanas gadījumu pārbaudes nosacījumi ir attiecināmi arī uz pretendenta norādīto apakšuzņēmēju, kura sniegto pakalpojumu vērtība ir vismaz 10 procenti no kopējās publiska piegādes līguma vērtības, kā arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām.
		4. Pasūtītājs ir tiesīgs izslēgt pretendentu no dalības iepirkumā saskaņā ar Publisko iepirkumu likuma 42. panta otro daļu, ja pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), nav pildījis ar Pasūtītāju (noslēgtu iepirkuma līgumu vai vispārīgo vienošanos un tādēļ Pasūtītājs ir izmantojis iepirkuma līgumā vai vispārīgās vienošanās noteikumos paredzētās tiesības vienpusēji atkāpties no iepirkuma līguma vai vispārīgās vienošanās.
		5. Pasūtītājs izslēdz pretendentu no dalības iepirkuma procedūrā saskaņā ar Starptautisko un Latvijas Republikas nacionālo sankciju likuma 11.1 pantu.
1. **Tehniskais / finanšu piedāvājums:**
	1. Tehniskais / Finanšu piedāvājums **Microsoft Excel** formātā jāiesniedz saskaņā ar Pieteikuma / tehniskā / finanšu piedāvājuma formu (nolikuma pielikums Nr. 2);
	2. Tehniskā / Finanšu piedāvājumā izmaksas norāda euro (EUR).
2. **Informācijas apmaiņas nosacījumi**
	1. Kontaktpersonas iepirkuma laikā nodrošina informācijas apmaiņu starp Pasūtītāju un pretendentiem;
	2. Ja pretendents ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. Sagatavoto papildus informāciju ievieto Pasūtītāja profilā EIS, kur ir pieejami iepirkuma dokumenti.
3. **Piedāvājumu atvēršanas kārtība:**
	1. Piedāvājumi tiks atvērti EIS e-konkursu apakšsistēmā 31.03.2022. pulksten 11:00 atklātā sanāksmē, izmantojot EIS e-konkursu apakšsistēmas piedāvātos rīkus.
	2. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
	3. Pēc piedāvājumu atvēršanas, iesniegto finanšu piedāvājumu apkopojums tiks publicēts EIS e-konkursu apakšsistēmā pie attiecīgā iepirkuma.
	4. Ja pretendents piedāvājuma datu aizsardzībai izmantojis piedāvājuma šifrēšanu (saskaņā ar nolikuma 3.3.1.3. apakšpunktu), pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma Komisijai jāiesniedz elektroniskā atslēga ar paroli šifrētā dokumenta atvēršanai.
	5. Piedāvājumu atvēršanas norise, kā arī visas nosauktās ziņas piedāvājuma atvēršanas sanāksmē tiks protokolētas.
	6. Kad visi piedāvājumi atvērti, piedāvājumu atvēršanas sanāksmi slēdz.
4. **Piedāvājumu pārbaudes un atlases kārtība**

Komisija piedāvājumu pārbaudi un vērtēšanu veic šādā secībā:

* 1. Komisija pārbaudīs pretendentu piedāvājumu atbilstību piedāvājuma noformējuma prasībām. Nepilnīgi noformēti piedāvājumi var tikt novērtēti kā neatbilstoši un no turpmākas izvērtēšanas izslēgti.
	2. Komisija veiks pretendentu piedāvājumu atlasi, saskaņā ar nolikuma 4.1. apakšpunktā noteiktajām prasībām. Piedāvājumi, kuri nebūs sagatavoti atbilstoši visām iepirkuma dokumentācijā norādītajām prasībām var tikt novērtēti kā neatbilstoši un no turpmākas izvērtēšanas izslēgti.
	3. Komisija veiks pretendentu piedāvājumu pārbaudi, saskaņā ar nolikuma 5. punkta noteiktajām prasībām. Piedāvājumi, kuri nebūs sagatavoti atbilstoši visām iepirkuma dokumentācijā norādītajām prasībām var tikt novērtēti kā neatbilstoši un no turpmākas izvērtēšanas izslēgti.
	4. Pretendentu piedāvājumi, kuri sagatavoti atbilstoši piedāvājuma noformēšanas, pretendentu atlases dokumentu un tehniskā un finanšu piedāvājuma sagatavošanas prasībām, tiks vērtēti saskaņā ar iepirkumā noteikto piedāvājuma izvēles kritēriju un nolikuma 4.2. apakšpunktu. Lai pārbaudītu pretendenta, kā arī pretendenta piesaistīto apakšuzņēmēju vai piesaistīto personu, uz kuras iespējām pretendents balstās, atbilstību nolikuma 4.2.5. apakšpunktam Pasūtītājs aktuālo informāciju par pretendenta, pretendenta piesaistītā apakšuzņēmēja vai piesaistītās personas, uz kuras iespējām pretendents balstās valdes / padomes sastāvuiegūs interneta vietnē [info.ur.gov.lv](https://info.ur.gov.lv)**.**
	5. Komisija ir tiesīga pretendentu kvalifikācijas atbilstības pārbaudi veikt tikai tiem pretendentiem, kuriem būtu piešķiramas iepirkuma līguma slēgšanas tiesības.
	6. Pirms piedāvājumu izvēles Komisija pārbauda, vai piedāvājumos nav aritmētiskas kļūdas (kļūdu labojumi tiek veikti, uzskatot, ka pareizi norādīta vienības cena), vai nav iesniegti nepamatoti lēti piedāvājumi.
1. **Piedāvājuma izvēles kritēriji**
	1. Piedāvājuma izvēles kritērijs – piedāvājums ar viszemāko cenu

**10. Uzvarētāja noteikšana**

10.1. Ja vairāku pretendentu piedāvājumi būs piedāvājuši vienādu cenu un tie tiks atzīti kā piedāvājumi ar viszemāko cenu, tad Komisija šos piedāvājumus izvērtēs pēc pretendentu piedāvātās cenas par materiālu piegādi (nolikuma pielikums Nr.2 3.1.apakšpunkta tabulas 2.punkts) un par uzvarētāju atzīs piedāvājumu ar zemāko cenu par materiālu piegādi.

|  |  |
| --- | --- |
| Komisijas priekšsēdētāja | L.Libere |

Pielikums Nr. 1

TEHNISKĀ SPECIFIKĀCIJA

Atklāta konkursa

**“Dižstādu stādīšana Rīgas valstspilsētas ielu apstādījumos”**

identifikācijas Nr. RD DMV 2022/12

1. **DIŽSTĀDA PARAMETRI UN KVALITĀTE:**
	1. apkārtmērs 1 m augstumā no sakņu kakla atbilstoši tabulā minētajiem stumbra apkārtmēra izmēriem;
	2. vainaga augstums sākot no 2,2 m;
	3. viens taisns stumbrs bez būtiskiem mizas bojājumiem. Koka miza nedrīkst būt saspiesta (tas var veidoties pie neatbilstošas iekraušanas un izkraušanas). Vainags simetrisks ar labi attīstītiem vismaz 5 (pieciem) skeletzariem, bez mizas bojājumiem, viena taisna galotne, zari veselīgi;
	4. uz stumbra nedrīkst būt vaļējas brūces, piemēram, no zaru apgriešanas, tām jābūt aizaugušām;
	5. sakņu kamols kompakts, ietīts džutas audumā un apņemts ar metāla stiepļu pinumu, ar pietiekamu substrāta daudzumu un mitrumu. Uzreiz zem sakņu kakla jābūt vismaz pāris lielām saknēm.
2. Dižstādu transportēšana veicama ar sevišķu rūpību, atbilstošos mitruma un temperatūras apstākļos.
3. Stādaudzētavās nereti izrokot un ietinot stādu, auglīgā augsne no koka sakņu sistēmas tiek uzbīdīta uz augšu, apsedzot sakņu kaklu pat līdz 8 cm. Tāpēc pirms koka novietošanas stādbedrē nepieciešams atvērt iepakoto sakņu kamolu un atbrīvot sakņu kaklu no augsnes.
4. **STĀDBEDRES SAGATAVOŠANA:**
	1. Stādbedres (individuāli augošam kokam, rindā augošiem kokiem vai grupu stādījumos) sagatavošanas dziļums nosakāms pēc stādāmo koku stādu sakņu kamola diametra. Parasti kamolu diametrs ir ~ 40 cm (stumbra apkārtmērs “16-18;20-25” cm). Ja var nodrošināt pietiekami platas stādbedres sagatavošanu, to nav nepieciešams gatavot dziļāk par kamola diametru + 20 cm, stāda tā, lai sakņu kamola augšdaļa būtu redzama pirms mulčēšanas, aptuveni 3-5 cm augstāk par apkārtējās grunts līmeni;
	2. Individuālas stādbedres sagatavošanas platums nosakāms pēc stādāmo koku stādu sakņu kamola diametra – vismaz 3 (trīs) reizes sakņu kamola platumā un jāveic bedres sieniņu robošana;
	3. Vienlaidus rindā stādāmo koku stādbedri veido kopēju – visas rindas garumā un platums 2m platumā un jāveic bedres sieniņu robošana. Skatīt Tehniskās specifikācijas pielikumu Nr. 1 “Stādāmās vietas” un stādīšanas vietu kartoshēmas;
	4. Grupu stādījumiem veido kopēju stādbedri, skatīt Tehniskās specifikācijas pielikumu Nr. 1 “Stādāmās vietas” un stādīšanas vietu kartoshēmas;
	5. Stādbedrē tiek substrātā iestrādāts mitruma un barības vielu regulators, kas nodrošina vienmērīgu ūdens režīmu un mēslojuma uzsūkšanos;
	6. Veicot stādbedres aizbēršanu ar substrātu, to pa kārtām blietē. Pusaizbērtā bedrē ielej 1/3 laistāmā ūdens, lai veicinātu substrāta sablīvēšanos;
	7. Ja koks tiek iestādīts ierobežotā zaļajā zonā, kas atrodas cietajā segumā, tad stādbedri veido visā ierobežotās apdobes platībā;
	8. Ja ir augsts gruntsūdens līmenis, kokus urbānos apstākļos stāda tā, lai sakņu kamols par no 1/2līdz1/3 būtu augstāk par apkārtējās grunts līmeni, attiecīgi jāpaplašina apdobe, nekādā gadījumā koku sakņu kamolus nedrīkst stādīt stāvoša ūdens stādbedrē. Konstatējot šādus apstākļus noteikti jāsazinās ar Mājokļu un vides departamenta Vides pārvaldes galveno speciālistu. Augstu gruntsūdeņu apstākļos rekomendējoši stādbedres pamatni nerakt dziļāk par stāvošā gruntsūdens līmeni, kā arī izbūvēt 20 – 30 cm drenāžas slāni no frakcionēta minerālmateriāla (reciklēti māla ķieģeļi, granīta šķembas, akmeņaina grants). Izņēmums, ja tiek stādīti melnalkšņi /*Alnus glutinosa*/.
	9. Jāņem vērā, ka atsevišķās vietās stādbedres rakšana var būt apgrūtināta veco koku sakņu un būvgružu dēļ.
5. **SUBSTRĀTS**
	1. Koku stādīšanai jāmanto substrātu. Netiek pieļauta augsnes ielabošana;
	2. Substrāti, kas piemēroti koku stādīšanai:
		1. intensīvo jumta dārzu (koku un krūmu audzēšanai piemērotie) speciālie, sertificētie substrāti, piemēram, ZinCo vai analogs vai speciāli sagatavojami projekta vajadzībām.
	3. Vienkāršota substrāta pagatavošanas veicama pēc shēmas:
		1. sijāts kvalitatīvs augu komposts vai sijāta kvalitatīva mālsmilts vai smilšainas struktūras minerālaugsnes auglīgā virskārta – 1/3 daļa;
		2. grants (vēlams frakcionēta, der arī dabīga) – 1/3 daļa;
		3. reciklēti māla ķieģeļi – 1/3 daļa ;
		4. pēc analīzēm (rekomendējoši) vai profilaktiski pievienojams minerālmēslojums NPK1 20:20:20 (12:8:16) + mikroelementi, 25-45 g/m2 jeb 75-135 g/m3;
		5. ja stādāmi kokaugi, kam vēlamas neitrālas līdz viegli skābas augsnes (pH 5,5-6,5), bet substrāta pH ir vairāk kā 1 vienību augstāks, jāveic sajauktā substrāta paskābināšana, var izmantot slāpekļskābi vai ortofosforskābi. Rekomendējoši vispirms veikt substrāta pamatsastāvdaļu rūpīgu sajaukšanu, tad substrātu izlīdzināt uz betona vai asfalta laukuma un vienmērīgi pārlaistīt ar skābes un ūdens šķīdumu. Pēc 1 līdz2 dienām substrātu atkal sajaukt un veikt lauka apstākļos pH kontroles analīzes. Augsnes pH var samazināt arī ilggadīgi lietojot skābas reakcijas minerālmēslojumu. Uzmanīgi, slāpekļskābe un ortofosforskābe ir kodīgas un dzīvībai bīstamas vielas. Augsnes pH izmaiņas neveikt straujāk kā par 1 līdz1,5 vienību! Atkarībā no gala rezultāta, plānot un pielāgot augu mēslošanas līdzekļus un veidus;
		6. ja substrāts ir pārāk skābs, tad izmantojams kalcija karbonāts (CaCO3), bet tas praksē būtu retāk sastopams gadījums;
		7. substrātam pēc nepieciešamības var, un atsevišķos gadījumos vajag, pievienot tādas piedevas kā mikoriza un biopreperāti, augsnes mitruma regulators, piemēram, Stockosorb 660 vai ekvivalentu.
	4. Substrāta pagatavošanu veic kvalificēts dārznieks.
	5. Izmantojot substrātu koku stādīšanai un sagatavojot stādbedres, kas dziļākas par 0,8 m, vispirms izbūvēt drenāžas slāni, ja vien objektā nav gruntis ar drenāžas koeficientu virs 2 m/dnn. Par drenāžas materiālu izmantojamas granīta šķembas vai frakcionēts, reciklēts māla ķieģelis, drenāžas slāņa biezums 0,2 - 0,3 m.
	6. Substrātam jābūt gaisa caurlaidīgam, bagātam ar barības vielām un augsnes mikroorganismiem, mikorizas sēnēm, bet vienlaicīgi tik smalki frakcionētam, lai spētu nodrošināt arī kapilāro ūdens uzsūkšanu. Tā kā nereti pēdējo ir grūtāk nodrošināt, tad substrātos stādītos kokus ir rūpīgāk un biežāk jālaista un jāmēslo.
6. **KOKA STUMBRA AIZSARDZĪBA**
	1. Koka stumbra aizsardzībai jāuzstāda niedru vai bambusa segas, ko uzstāda līdz 2 m augstumam, nodrošinot stumbru kompleksu aizsardzību, lai koks sekmīgi adaptētos jaunajiem augšanas apstākļiem.
	2. Segas stiprina pie stumbra ar elastīgu gumiju 3 (trīs) līmeņos.
7. **KOKA ATBALSTU UZSTĀDĪŠANA**
	1. Koka stumbru nostiprina piesienot pie 3 (trīs) impregnētiem koka balstiem (apdobē iestrādāti vismaz 1/3 no to garuma), izmantojot elastīgās lentas ar platumu 3 - 5 cm, lentas stiprinātas 1m augstumā no augsnes. Balsti augšā sastiprināti ar šķērskokiem lai veidotu drošu un izturīgu konstrukciju. Stiprinājuma jābūt pietiekami stingram, lai nepieļautu stāda vertikālā stāvokļa izmaiņas.
8. **APDOBES IZVEIDOŠANA**
	1. Apdobe veidota ar noblīvētu valnīti h-5-10 cm, r->50 cm ap stumbru, mulčēta, h-5-7 cm, izņemot 3-5 cm joslā tieši ap stumbru.
9. **DARBA VIETAS SAKĀRTOŠANA**
	1. Pēc dižstādu iestādīšanas jāsakārto darba vieta un jāiesēj zāliens.
10. **DIŽSTĀDU KOPŠANA**
	1. Līdz veģetācijas sezonas beigām;
	2. 1 (vienu) reizi nedēļā pārbaudīt un, ja nepieciešams, veikt stāda stiprinājumu, niedru paklāju maiņu vai remontu u.c. apsaimniekošanas darbus;
	3. Koku laistīšanu plānot, paredzot vienam kokam 1 (vienā) laistīšanas reizē vismaz 30-35 litrus ūdens (laistīšanas intensitāti regulēt ņemot vērā laika apstākļus, bet ne mazāk kā norādīto apjomu 1 (vienu) reizi nedēļā). Koku laistīšana stādīšanas procesā uzsākama pēc tam, kad koks ir pilnībā iestādīts un izveidota apdobe vai arī laistīšanu var nodrošināt, izmantojot papildus arī laistīšanas cauruli. Primāri koks jāaplej apdobē.
11. **CITI NORĀDĪJUMI**
	1. Stādīšanas darbi objektos tiek veikti pēc iegādāto stādu, substrāta vai substrāta pagatavošanas procesa atrādīšanas un darbu saskaņošanas ar Pasūtītāja speciālistu;
	2. Pasūtītāju rakstiski informēt par izvēlēto substrātu un sniegt rekomendācijas par turpmāku koku uzturēšanu pēc 5 (pieciem) gadiem pēc iestādīšanas, tajā skaitā, arī mēslošanas rekomendācijas;
	3. Darba vietā jāstrādā darba apģērbā ar uzņēmuma logo;
	4. Darba vietu organizēšana:
		1. Rakšanas darbus veikt bez mehānismu pielietošanas, iepriekš rūpīgi izpētot stādvietas topogrāfiju, ja nepieciešams, darbi jāsaskaņo ar inženierkomunikāciju turētājiem; ja nepieciešams un inženierkomunikāciju uzturētājs lūdz, stādbedres zonā inženierkomunikācijas jānorobežo ar tam paredzētiem materiāliem, ja nepieciešams veikt topogrāfisko uzmērījums atbilstoši inženierkomunikāciju uzturētāju prasībām;
		2. Ja skaņošanas procesā atklājas, ka koku norādītajā vietā iestādīt nav iespējams, par to informēt Mājokļu un vides departamenta Vides pārvaldes galveno speciālistu, kurš norādīs citu potenciālu stādīšanas vietu pilsētas ielu apstādījumos;
		3. dižstādu stādīšana tiek veikta saskaņā ar Ministru kabineta 02.10.2001. noteikumiem Nr. 421 “Noteikumi par darba vietu aprīkošanu uz ceļiem”; Darba vietu shēmu sagatavošana un saskaņošana ar Rīgas domes Satiksmes departamentu un valsts akciju sabiedrību “Latvijas Valsts ceļi”;
		4. darba vieta pa perimetru jāierobežo ar aizsarglentām vai barjerām;
		5. darba vietā jāveic drošības pasākumi, lai netiktu bojāti citi apstādījumi, būves, pilsētas inženierkomunikāciju tīkli u.c.;
		6. darba vietā nav pieļaujama vides piesārņošana ar izlietu degvielu, eļļām vai citām kaitīgām vielām;
		7. pēc darbu veikšanas jāveic darba vietas sakārtošana.
	5. Par jebkurām izmaiņām, kas saistītas ar tehniskās specifikācijas izpildi brīdināt Pasūtītāju vai tā norādītās kontakpersonas.
	6. Pēc koka iestādīšanas veikt fotofiksāciju.
	7. Darbu izpilde tiek noformēta ar darbu izpildes pieņemšanas – nodošanas aktu.
12. **KOKU PĀRSTĀDĪŠNA**
	1. Brīvības gatvē pie Nr.356 zem augstprieguma līnijas augošās 3 liepas pārstādīt pie zemes gabala ar kadastra vienības apzīmējumu 01000920022, pie Palsas iela 39, Rīgā; aptuveni 1,2 km tālāk pa Brīvības gatvi, virzienā no centra. Skatīt Tehniskās specifikācijas pielikumu Nr. 1 “Stādāmās vietas” un stādīšanas vietu kartoshēmas.
	2. Koka sakņu kamola sagatavošana pārstādīšanai jāveic ļoti saudzīgi, ievērojot piesardzīgu attieksmi gan pret koka sakņu sistēmu, gan arī iespējamo pazemes inženierkomunikāciju dēļ.
	3. Agri pavasarī veikt koka sakņu sistēmas sagatavošanu pārstādīšanai. Veikt sakņu sistēmas atrakšanu. Pirmie griezumi zemē pa koka perimetru ar lāpstu jābūt asiem, lai izvairītos no augšējo, uzsūcošo sakņu plēšanas. Veicot nelielu atrakumu (aptuveni 20-30 cm dziļumā) to pilda ar kompostu, kārtīgi salaista.
	4. Visu veģetācijas laiku koki tiek laistīti.
	5. Rudenī, pēc lapu nobiršanas, veic koku pārstādīšanu. Veikt sakņu sistēmas atrakšanu. Pirmie griezumi zemē pa koka perimetru ar lāpstu jābūt asiem, lai izvairītos no augšējo, uzsūcošo sakņu plēšanas. Veicot atrakšanu nekādā gadījumā nedrīkst stāvēt uz sakņu kamola. Veic sakņu kamola veidošanu, atšķeļot lieko zemi, piegriežot mazākās saknes ar dārza šķērēm un lielākas, ja tādas ir ar sakņu zāģi. To dara, kamēr koks vēl stāv uz grunts un nav izdarīts apakšējais griezums.
	6. Pēc sakņu kamola formēšanas nostiprina sakņu kamolu, vispirms stiprinot tā sānus pa visu perimetru. Kad koks ir izcelts no bedres, tiek stiprināta sakņu kamola apakšējā daļa.
	7. Koka apakšējais griezums tiek izdarīts tikai pēc kārtīgas sānu nostiprināšanas.
	8. Nekādā gadījumā nedrīkst koku celt aiz stumbra!
	9. Koka transportēšana jāveic saudzīgi, lai to netraumētu. Transportēšanas laikā koks jānostiprina, nostiprināšana jāveic tā, lai nesaspiestu mizu, nenorīvētu mizu vai citādi netraumētu koka sakņu sistēmu, stumbru vai vainagu.
13. Tehniskās specifikācijas pielikums Nr.1 “Stādāmās vietas” EXCEL formātā un stādīšanas vietu kartoshēmas JPEG formātā 56 (piecdesmit seši) faili skatāmi, lejuplādējami saitē: <https://failiem.lv/f/neka2mca5>

Pielikums Nr. 3

**APAKŠUZŅĒMĒJA APLIECINĀJUMS**

**Atklātam konkursam**

**“Dižstādu stādīšana Rīgas valstspilsētas ielu apstādījumos”**

identifikācijas Nr. RD DMV 2022/12

**Pretendents\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Reģ. Nr.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar šo <**Apakšuzņēmēja nosaukums, reģistrācijas numurs un adrese**> apliecina, ka:

piekrīt piedalīties atklātajā konkursā “Dižstādu stādīšana Rīgas valstspilsētas ielu apstādījumos”, identifikācijas Nr. RD DMV 2022/12, kā <pretendenta nosaukums, reģistrācijas numurs un adrese> (turpmāk – Pretendents) apakšuzņēmējs, gadījumā, ja Pretendentam tiks piešķirtas tiesības slēgt iepirkuma līgumu un iepirkuma līgums tiks noslēgts, kā arī

1. gadījumā, ja ar Pretendentu ir noslēgts iepirkuma līgums, apņemas veikt šādus darbus:

/īss darbu apraksts atbilstoši Apakšuzņēmējiem nododamo darbu sarakstā norādītajam /

1. un nodot Pretendentam šādus resursus:

/ īss Pretendentam nododamo resursu (speciālistu un/vai tehniskā aprīkojuma) apraksts/.

**Papildus lūgums norādīt, vai piesaistītā apakšuzņēmēja uzņēmums atbilst mazā vai vidējā uzņēmuma statusam (Skat. skaidrojumu IUB tīmekļvietnē:** <https://www.iub.gov.lv/lv/skaidrojums-par-mazajiem-un-videjiem-uznemumiem>).

|  |  |
| --- | --- |
| **Vārds, uzvārds** |  |
| **Amata nosaukums** |  |
| **Paraksts** |  |
| **Datums** |  |

Pielikums Nr. 4

**CURRICULUM VITAE (CV) UN PIEEJAMĪBAS APLIECINĀJUMS**

**Atklātam konkursam**

**“Dižstādu stādīšana Rīgas valstspilsētas ielu apstādījumos”**

identifikācijas Nr. RD DMV 2022/12

1. **Pretendenta nosaukums, Reģ. Nr.:**
2. **Speciālista vārds, uzvārds:**
3. **Speciālista izglītība:**

|  |  |  |
| --- | --- | --- |
| **Izglītības iestāde** | **Mācību laiks (no-līdz)** | **Iegūtais grāds vai kvalifikācija** |
|  |  |  |
|  |  |  |

1. **Speciālista pašreizējais amats un uzņēmumā nostrādātie gadi vai līgumattiecību nodibināšanas datums:**
2. **Speciālista darba pieredze:**

|  |  |  |  |
| --- | --- | --- | --- |
| **Uzņēmuma nosaukums** | **Adrese** | **Periods (no-līdz)** | **Amats / Galvenie pienākumi** |
|  |  |  |  |
|  |  |  |  |

1. **Speciālista pieredze:**

|  |  |  |  |  |
| --- | --- | --- | --- | --- |
| **Darbu izpildes uzsākšanas un pabeigšanas gads un mēnesis** | **Amats (pozīcija projektā)** | **Darba devējs vai Pasūtītājs (uzņēmuma līguma gadījumā)** | **Pasūtītāja (klienta) nosaukums, reģistrācijas Nr., adrese un kontaktpersona** | **Īss veikto darbu apraksts (objekta nosaukums un raksturojums, līguma summa bez PVN)[[2]](#footnote-2)** |
|  |  |  |  |  |
|  |  |  |  |  |

Apliecinu, ka augstāk minētais patiesi atspoguļo manu pieredzi un kvalifikāciju.

Apliecinu, ka piekrītu piedalīties atklāta konkursa “Dižstādu stādīšana Rīgas valstspilsētas ielu apstādījumos” identifikācijas Nr. RD DMV 2022/12, kā <*Norāda atbilstošā speciālista nosaukumu*> un gadījumā, ja pretendentam tiks piešķirtas tiesības slēgt līgumu un līgums tiks noslēgts apņemos strādāt noslēgtā līguma izpildē.

Apliecinu, ka būšu pieejams piedāvājumā norādīto uzdevumu izpildei no līguma parakstīšanas dienas līdz galīgā pieņemšanas akta parakstīšanas dienai.

Apliecinu, ka neesmu interešu konflikta situācijā.

|  |  |  |
| --- | --- | --- |
| Speciālista Vārds, uzvārds: |  |  (datums) |
|  | (paraksta vieta) |  |

Pielikums Nr. 5

**LĪGUMA PROJEKTS**

**Atklātam konkursam**

**“Dižstādu stādīšana Rīgas valstspilsētas ielu apstādījumos”**

identifikācijas Nr. RD DMV 2022/12

|  |
| --- |
| *Dokumenta parakstīšanas datums* *ir pēdējā pievienotā droša elektroniskā* *paraksta un tā laika zīmoga datums* |

**Rīgas domes** **Mājokļu un vides departaments,** juridiskā adrese: Brīvības iela 49/53, Rīga, LV-1010, Latvija, nodokļu maksātāja reģistrācijas Nr. 90011524360 (turpmāk – Pasūtītājs) direktora p.i. Edija Pelša personā, kurš rīkojas saskaņā ar Rīgas domes 2011. gada 1. marta saistošo noteikumu Nr. 114 “Rīgas valstspilsētas pašvaldības nolikums” 110. punktu un Rīgas domes 2011. gada 18. janvāra nolikumu Nr. 92 „Rīgas domes Mājokļu un vides departamenta nolikums”, no vienas puses un

**\_\_\_\_\_\_\_\_\_\_\_\_\_\_\_\_\_\_\_\_\_\_\_,** juridiskā adrese: \_\_\_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_\_, (turpmāk – Izpildītājs) personā, kurš/a rīkojas uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pamata, no otras puses, bet abi kopā turpmāk tekstā – Puses, un katrs atsevišķi – Puse, pamatojoties uz atklātā konkursa „Dižstādu stādīšana Rīgas valstspilsētas ielu apstādījumos” (identifikācijas Nr.RD DMV 2022/12) (turpmāk – Iepirkums) rezultātiem un Izpildītāja iesniegto piedāvājumu Iepirkumā, bez viltus, maldības un spaidiem, ievērojot normatīvo aktu prasības, noslēdz šādu līgumu:

1. **Līguma priekšmets**
	1. **Pasūtītājs uzdod, bet Izpildītājs apņemas šajā līgumā noteiktajā kārtībā, apjomā, kvalitātē un termiņā veikt dižstādu stādīšanu Rīgas valstspilsētas ielu apstādījumos (turpmāk tekstā – Darbs), atbilstoši šī līguma noteikumiem.**
	2. Šī līguma 1.1. apakšpunktā noteiktais Darbs tiek izpildīts saskaņā ar:
* **pielikumu Nr.1** – „Tehniskā specifikācija”;
* **pielikumu Nr.2 –** “Finanšu piedāvājums”;
* **pielikumu Nr.** 3 – *“Piesaistīto apakšuzņēmēju un speciālistu saraksts” (pielikums tiks precizēts pirms līguma noslēgšanas);*

kas ir šī līguma neatņemamas sastāvdaļas.

* 1. Pusēm ir saistošs Iepirkuma nolikums un Izpildītāja iesniegtais Iepirkuma piedāvājums.
1. **Pušu tiesības un pienākumi**
	1. Pusēm savas šajā līgumā noteiktās tiesības jāizmanto un pienākumi jāpilda godprātīgi.
	2. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses šī līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
	3. **Izpildītāja tiesības un pienākumi:**
		1. šī līguma ietvaros kvalitatīvi un savlaicīgi veikt visu Darbu ar saviem spēkiem, t.i. ar savām ierīcēm un videi draudzīgiem, kvalitatīviem materiāliem, izmantojot savas profesionālās iemaņas, ar tādu rūpību, kādu var sagaidīt no krietna un rūpīga uzņēmēja un veikt darba aizsardzības speciālista uzraudzībā šajā līgumā noteiktajā kārtībā un termiņos;
		2. Pasūtītāja nozīmētajā Darba izpildes vietā ievērot visas normatīvajos aktos noteiktās prasības, kā attiecībā uz darba organizācijas un drošības tehnikas, tā arī attiecībā uz ugunsdrošības, apkārtējās vides aizsardzības un iekšējās kārtības noteikumiem;
		3. veikt Darbu saskaņā ar šī līguma noteikumiem un ievērot Latvijas Republikas likumu, Ministru kabineta noteikumu un citu normatīvo aktu, kas nosaka ar šo līgumu uzdotā Darba veikšanu, prasības, kā arī Pasūtītāja ieteikumus un norādījumus attiecībā uz veicamo Darbu;
		4. pēc Pasūtītāja pieprasījuma sniegt informāciju par Darba izpildes gaitu;
		5. ja Darba veikšanas gaitā tiek atklāts, ka izpildītais Darbs veikts nepieņemamā kvalitātē un neatbilst Pasūtītāja prasībām, termiņam, apjomam, novērst norādītos trūkumus par saviem finanšu līdzekļiem un Pasūtītāja norādītājā termiņā;
		6. pēc uzdotā Darba pabeigšanas nodot Pasūtītājam kvalitatīvi izpildītu Darbu, ievērojot šī līguma pielikumā Nr. 2 “Finanšu piedāvājums” noteiktos izcenojumus. Pēc visa Darba pabeigšanas, nododot paveikto Darbu Pasūtītājam, tiek sastādīts par to attiecīgais Darba pieņemšanas akts, saskaņā ar šī līguma noteikumiem;
		7. brīdināt Pasūtītāju pirms konkrēto Darbu sākuma par šajā līgumā neparedzētiem apstākļiem, kas var ietekmēt Darba izpildi, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā punktā paredzētajās situācijās;
		8. pēc Darba izpildes par saviem finanšu līdzekļiem sakopt teritoriju, kura tika izmantota šajā līgumā paredzēto Darba veikšanai.
		9. visā šī līguma darbības laikā uzturēt spēkā esošu apdrošināšanas polisi par Izpildītāja civiltiesiskās atbildības apdrošināšanu - 10000.00 EUR (sesmit tūkstoši *euro* un 00 centi) apmērā. Izpildītājam ir pienākums nekavējoties, bet ne vēlāk kā 3 (trīs) darba dienu laikā iesniegt Pasūtītājam jauno apdrošināšanas polises kopiju (uzrādot oriģinālu), kas atbilst Iepirkuma nolikuma 4.1.6. apakšpunktā noteiktajām prasībām (pievienojot maksājuma apliecinošu dokumentu).
	4. **Pasūtītāja tiesības un pienākumi:**
		1. Pasūtītājs pēc Darba pabeigšanas pieņem Darbu no Izpildītāja šajā līgumā noteiktajā kārtībā;
		2. Pasūtītājam ir pienākums norēķināties ar Izpildītāju par šajā līgumā paredzētu, termiņā izpildītu, kvalitatīvi izpildītu, noteiktajā apjomā izpildītu un pieņemtu Darbu;
		3. Pasūtītājs nav atbildīgs par zaudējumiem, kas var rasties (radušies) trešajām personām Izpildītāja vainas dēļ, ja Izpildītājs neievēro šī līguma 2.3.1., 2.3.2., 2.3.3. apakšpunktu noteikumus šī līguma darbības laikā;
		4. Pasūtītājam ir tiesības 20 (divdesmit) darba dienu laikā izteikt Izpildītājam pretenzijas attiecībā uz Darba izpildi, termiņu, apjomu un kvalitāti. Pretenzijā Pasūtītājs vai tā 8.1. apakšpunktā pilnvarotā persona:
			1. norāda Darbā konstatētos trūkumus;
			2. nosaka termiņu, kurā Izpildītājam ir pienākums novērst trūkumus Darbā par saviem finanšu līdzekļiem. Pasūtītāja noteiktā termiņa neievērošana tiek kompensēta no Izpildītāja ar līgumsodu 0,1% apmērā no Darba kopējās līgumcenas par katru nokavēto dienu, bet ne vairāk kā 10% no šī līguma 3.1. apakšpunktā noteiktās šī līguma summas;
		5. Pasūtītājs ir tiesīgs kontrolēt šī līguma noteikumu izpildi;
		6. vienpersoniski šajā līgumā iekļaut atskaišu formas, par to rakstiski informējot Izpildītāju vismaz 5 (piecas) darba dienas iepriekš.
	5. Puses nekavējoties, bet ne vēlāk kā trīs darba dienu laikā no šādu apstākļu konstatēšanas dienas, informē viens otru, ja:
		1. starp šī līguma dokumentiem ir pretrunas;
		2. šī līguma dokumentos sniegtie dati atšķiras no reālajiem apstākļiem;
		3. šī līguma dokumenti ir nepilnīgi vai kļūdaini;
		4. ir mainījušies šī līguma izpildei nozīmīgi apstākļi vai radušies jauni.
	6. Puses 5 (piecu) darba dienu laikā rakstveidā informē viena otru par apstākļiem (izmaiņām), kuri var ietekmēt šī līguma būtiskos noteikumus. Ja Izpildītājs 14 (četrpadsmit) kalendāra dienu laikā no dienas, kad viņam ir kļuvuši zināmi apstākļi, kas ļauj prasīt šī līguma izpildes pagarinājumu vai papildus samaksu, nav iesniedzis Pasūtītājam motivētu pamatojumu, Izpildītājs zaudē tiesības uz termiņa pagarinājumu vai papildu samaksu.

**3.Līguma summa un norēķinu kārtība**

* 1. Maksimālā atlīdzība par šajā līgumā noteikto Darbutiek noteikta, kā līgumcena – **\_\_\_\_\_\_\_\_ EUR** (\_\_\_\_\_\_\_\_\_\_\_\_ euro un \_\_\_\_\_\_ centi) un pievienotās vērtības nodoklis (turpmāk PVN) 21% - **\_\_\_\_\_\_\_\_\_ EUR** (\_\_\_\_\_\_\_\_\_\_\_\_\_ euro un \_\_\_\_ centi), kopā (t.sk. PVN 21%) – **\_\_\_\_\_\_\_\_\_\_ EUR** (\_\_\_\_\_\_\_\_\_\_\_\_ euro un \_\_\_\_\_ centi) apmērā. Līgumcenā iekļautas visas izmaksas, kas saistītas ar šī līguma izpildi. Avanss nav paredzēts.
	2. PVN tiek piemērots atbilstoši Latvijas Republikas normatīvajos aktos noteiktai kārtībai. Ja šī līguma darbības laikā, atbilstoši Latvijas Republikas normatīvajiem aktiem, mainās PVN likme, Pasūtītājs piemēros spēkā esošo PVN likmi, tādējādi mainot šī līguma kopējo summu ar PVN.
	3. Pasūtītājs nodrošina samaksas veikšanu 1 (vienu) reizi mēnesī par faktiski padarīto Darbu 21 (divdesmit vienas) kalendārās dienas laikā pēc Pušu parakstītā un apstiprinātā Darba pieņemšanas akta un uz tā pamata izrakstītā maksājuma dokumenta (rēķina) saņemšanas no Izpildītāja.
	4. Pasūtītāja apstiprinātais Darba pieņemšanas akts ir pamatojums Izpildītāja rēķina iesniegšanai par Darba apmaksu.
	5. Samaksu par izpildīto Darbu izdara, pārskaitot naudas līdzekļus Izpildītāja bankas norēķinu kontā. Pierādījums attiecīgu norēķinu (samaksas) veikšanai, saskaņā ar šo līgumu, ir maksājuma uzdevums ar bankas atzīmi par atbilstošas naudas summas pārskaitīšanu uz Izpildītāja bankas kontu.
	6. Rēķina formāts un iesniegšanas kārtība:
		1. Izpildītājs sagatavo grāmatvedības attaisnojuma dokumentus elektroniskā formātā (turpmāk - elektronisks rēķins), atbilstoši Rīgas valstspilsētas pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu;
		2. Elektroniskos rēķinus apmaksai Izpildītājs iesniedz Pasūtītājam, izvēloties vienu no sekojošiem rēķina piegādes kanāliem:
			1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu;
			2. augšupielādē rēķinu failus portālā [www.eriga.lv](http://www.eriga.lv), atbilstoši portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu;
			3. izmanto Web formas portālā [www.eriga.lv](http://www.eriga.lv), sadaļā „Rēķinu iesniegšana” manuālai rēķinu ievadei.
		3. Šajā līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti;
		4. Elektroniskā rēķina apmaksas termiņš ir 21 (divdesmit vienas) kalendārās dienas laikā no dienas, kad Izpildītājs iesniedzis Pasūtītājam elektronisku rēķinu, atbilstoši portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu;
		5. Elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi, atbilstoši šī līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai;
		6. Izpildītājam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam;
		7. Ja Izpildītājs ir iesniedzis nepareizi aizpildītu un/vai šī līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un šī līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
	7. Nekvalitatīvi veikts Darbs netiek apmaksāts, un trūkumi Darbā, kas var tikt atklāti arī pēc Darba izpildes laikā, kā arī zaudējumi, kas radušies Pasūtītājam vai trešajai personai pieļauto Darba trūkumu rezultātā, Izpildītājam jānovērš ne vēlāk kā viena mēneša laikā no trūkumu konstatēšanas brīža par saviem finanšu līdzekļiem, un šo līdzekļu piedziņu Izpildītājs nevar vērst pret Pasūtītāju. Trūkumu Darbā novēršanas termiņa neievērošana tiek kompensēta no Izpildītāja ar līgumsodu 0,1% apmērā no Darba kopējās līgumcenas par katru nokavēto dienu, bet ne vairāk kā 10% no šī līguma līgumcenas. Līgumsoda samaksa neatbrīvo no pienākuma pienācīgi novērst trūkumus darbā.
	8. Ja Darba izpildes laikā rodas situācijas, kad šī līguma 1.1.apakšpunktā noteiktais izpildāmā Darba apjoms faktiski ir mazāks par šī līguma tāmēs noteikto Darba apjomu, Pusēm ir pienākums, savstarpēji vienojoties, veikt atbilstošas kopējās līgumcenas izmaiņas.
	9. Pasūtītājam ir tiesības ieskaita kārtībā samazināt samaksājamo naudas summu par Darbu veikšanu tādā apmērā, kāda ir šajā līgumā noteiktajā kārtībā aprēķinātā līgumsoda summa un šī līguma, izpildes gaitā Pasūtītājam radīto zaudējumu summa.
	10. Ja šajā līgumā noteiktajā kārtībā aprēķināto līgumsodu nav iespējams ieturēt ieskaita kārtībā, vai tas netiek ieturēts ieskaita kārtībā, tad Izpildītājam, tas jāsamaksā 15 (piecpadsmit) kalendāro dienu laikā no Pasūtītāja rakstveida pieprasījuma un rēķina saņemšanas dienas.
1. **Līguma izpildes termiņš un tā pārtraukšanas kārtība**
	1. **Šī līguma izpildes termiņš ir 190 (divi simti desmit) kalendārās dienas** no līguma spēkā stāšanās brīža. Šis līgums stājas spēkā dienā, kad tas parakstīts no abām Pusēm un reģistrēts Rīgas domes Vienotās lietvedības lietojumprogrammā “Līgumi 1”. Pasūtītājs informē Izpildītāju par šī līguma reģistrēšanas dienu un reģistrācijas numuru, nosūtot rakstisku informāciju uz Izpildītāja šī līguma 9. punktā norādīto elektroniskā e-pasta adresi.
	2. Darba izpildes termiņa neievērošana vai norēķina termiņa neievērošana tiek kompensēta ar līgumsodu no vainīgās Puses 0,1 % apmērā no kopējās līgumcenas par katru nokavēto dienu, bet ne vairāk, kā 10% no šī līguma 3.1. apakšpunktā noteiktās līgumcenas.
	3. Konkrētā Darba izpildes termiņš neparedzēto apstākļu iestāšanās gadījumā, ja tie Izpildītājam pamatoti traucē šajā līgumā paredzētā Darba izpildes termiņa ievērošanu, pagarināms, Pusēm par to savstarpēji vienojoties.
	4. Vienpusēja atkāpšanās no šī līguma nav pieļaujama, izņemot šajā līgumā un Latvijas Republikas normatīvajos aktos noteiktajos gadījumos.
	5. Pasūtītājs ir tiesīgs vienpusīgi lauzt šo līgumu pirms termiņa, rakstiski brīdinot otro Pusi vismaz 14 (četrpadsmit) kalendārās dienas iepriekš, ja Izpildītājs:
		1. atkārtoti un/vai nepamatoti nepilda savus šajā līgumā noteiktos pienākumus, par ko Pasūtītājs vismaz vienu reizi rakstiski ir informējis (brīdinājis) Izpildītāju;
		2. veic darbu neatbilstoši norādītajam Darba uzdevumam, piedāvājumam vai šī līguma noteikumiem;
		3. savus tiešos pienākumus nodevis ar Pasūtītāju neskaņotam apakšuzņēmējam vai bez Pasūtītāja rakstveida piekrišanas ir veikta iesaistītā personāla nomaiņa;
		4. savus pienākumus veic Pasūtītājam nepieņemamā kvalitātē;
		5. veic Darbus bez spēkā esošas apdrošināšanas polises (šī līguma 2.3.9. apakšpunkts);
		6. šajā līgumā noteiktajā kārtībā aprēķinātais līgumsods Izpildītājam sasniedzis maksimālo apmēru, t.i., 10% (desmit procenti) no šī līguma 3.1.punktā norādītās šī līguma summas;
		7. ja Izpildītājs normatīvajos aktos noteiktajā kārtībā ir atzīts par maksātnespējīgu vai pieņemts lēmums par Izpildītāja likvidāciju, vai apturēta saimnieciskā darbība;
	6. Pasūtītājs neatlīdzina Izpildītājam zaudējumus, kas radušies, Pasūtītājam izmantojot savas šī līguma 4.5. apakšpunktā noteiktās tiesības, kā arī Pasūtītājs ir tiesīgs neapmaksāt jau paveikto Darbu, ja šis līgums ir lauzts, pamatojoties uz šī līguma 4.5. apakšpunktu.
	7. Visos gadījumos, kad šis līgums tiek izbeigts pirms termiņa neatkarīgi no iemesla, Izpildītājs saņem samaksu par faktiski veiktajiem un kvalitatīvi izpildītajiem Darbiem, ievērojot noteikumus par Darbu izpildes dokumentācijas iesniegšanu un šī līguma 4.6. apakšpunktā noteikto.
	8. Ja šī līguma darbība tiek pārtraukta pirms termiņa Izpildītāja vainas dēļ, Izpildītājs par saviem finanšu līdzekļiem sakāro Darba izpildei nodotos objektus un atstāj tos drošā un no trešo personu darbībām pasargātā stāvoklī.
	9. Puses var veikt būtiskus šī līguma grozījumus, kuru veikšana ir pieļaujama saskaņā ar Publisko iepirkumu likuma 61.pantu, ja šī līguma izpildes gaitā radusies un iepriekš objektīvi neparedzama nepieciešamība:
		1. izslēgt Darbus, kas sākotnēji tika iekļauti tehniskajā specifikācijā, bet kuru apjoms ir samazinājies, piemēram, nepilnību dēļ tehniskajā specifikācijā. Ja tiek izslēgti Darbi, kas sākotnēji tika iekļauti tehniskajā specifikācijā, bet kuru apjoms ir samazinājies, tad Pusēm ir pienākums samazināt šī līguma pamatsummu;
		2. iekļaut Darbus, tajā skaitā tādus, kas jau sākotnēji tika iekļauti tehniskajā specifikācijā, bet kuru apjoms ir palielinājies, piemēram, nepilnību dēļ tehniskajā specifikācijā. Šādu Darbu izmaksas var tik segtas papildus šī līguma pamatsummai (kas noteikta atbilstoši Iepirkuma nolikumā dotajiem darbu apjomiem), neveicot jaunu iepirkumu;
	10. Šī līguma līgumcenas grozījumi ir pieļaujami, ja šī līguma grozījumu vērtība, ko noteic kā visu secīgi veikto grozījumu naudas vērtību summu, vienlaikus nepārsniedz:
		1. saskaņā ar Publisko iepirkumu likuma 8.panta noteiktās līgumcenu robežas;
		2. 10 % (desmit procentus) no sākotnējās šī līguma līgumcenas.
	11. Pasūtītājam ir tiesības vienpusēji atkāpties no šī līguma pirms termiņa, nosūtot Izpildītājam rakstveida paziņojumu, šādos gadījumos:
		1. šajā līgumā ir izdarīti būtiski grozījumi, kas nav pieļaujami saskaņā ar Publisko iepirkumu likuma 61.panta pirmo daļu;
		2. šis līgums nav noslēgts atbilstoši iepirkuma procedūras dokumentos paredzētajiem noteikumiem;
	12. Ja šo līgumu izbeidz pirms termiņa šī līguma 4.13. apakšpunktā minētajos gadījumos, Pasūtītājs samaksā par Izpildītāja faktiski veiktiem Darbiem, saskaņā šī līguma 3. punktā noteikto kārtību.
	13. Pasūtītājs ir tiesīgs vienpusīgi lauzt šo līgumu pirms termiņa, rakstiski brīdinot otro Pusi vismaz 2 (divas) kalendārās dienas iepriekš, ja Izpildītājs nevar izpildīt šo līgumu tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1panta trešā daļa).
	14. Jebkurus šī līguma grozījumus vai papildinājumus Puses noformē rakstveidā, un tie kļūst par šī līguma neatņemamu sastāvdaļu.
	15. Šī līguma grozījumi ir pieļaujami, ja tie nemaina šī līguma vispārējo raksturu (veidu un iepirkuma procedūras dokumentos noteikto mērķi) un atbilst vienam no šādiem gadījumiem:
		1. grozījumi ir nebūtiski;
		2. grozījumi ir būtiski un tiek izdarīti tikai šīs līguma 4.16. apakšpunktā minētajos gadījumos;
		3. grozījumi tiek izdarīti šī līguma 4.17. apakšpunktā minētajā gadījumā neatkarīgi no tā, vai tie ir būtiski vai nebūtiski.
	16. Šī līguma grozījumi ir būtiski jebkurā no šādiem gadījumiem:
		1. grozītie šī līguma noteikumi, ja tie būtu bijuši paredzēti Iepirkuma dokumentos, pieļautu atšķirīgu piedāvājumu iesniegšanu vai citu pretendentu dalību vai izvēli iepirkuma procedūrā;
		2. ekonomiskais līdzsvars (piemēram, risku sadalījums un tos kompensējošie līdzekļi), ko paredz šī līgums, tiek mainīts Iepirkuma uzvarētāja - Izpildītāja interesēs;
		3. šī līguma priekšmetā ietver pakalpojumus, ko neparedz sākotnēji noslēgtā līguma nosacījumi;
		4. Izpildītāju aizstāj ar citu izpildītāju.
	17. Būtiski līguma grozījumi ir pieļaujami šādos gadījumos:
		1. Iepirkuma dokumenti un šis līgums skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību. Šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem šī līguma izpildes aspektiem;
		2. Pasūtītājam ir nepieciešami papildu pakalpojumi vai piegādes, kas nebija iekļauti sākotnējā iepirkumā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem vai iekārtām, vai piegādātāja maiņa radītu ievērojamas grūtības;
		3. Šī līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt.
	18. Ja Pasūtītājs Darbu izpildē konstatē neatbilstību šī līguma prasībām vai normatīvajiem aktiem, Pasūtītājs ir tiesīgs prasīt no Izpildītāja līgumsodu 50.00 EUR (piecdesmit euro, 00 centi) apmērā par katru neatbilstības konstatēšanas gadījumu, par to sastādot rakstveida pretenziju.
	19. Ja šis līgums tiek izbeigts šī līguma 4.5. un 4.13. apakšpunktos minētajos gadījumos, Izpildītājam netiek atlīdzināti iespējamie zaudējumi un peļņas atrāvums.
	20. Līgumsoda samaksa Puses neatbrīvo no citām šajā līgumā noteiktajām saistībām un zaudējumu atlīdzības pienākuma.
	21. Ja Izpildītājs atsakās no šī līguma izpildes, tad tas maksā Pasūtītājam līgumsodu 10% (desmit procenti) kopējās šī līguma 3.1. apakšpunktā noteiktās līguma summas. Par atteikšanos no šī līguma izpildes šī punkta izpratnē tiek uzskatīts arī tas, ka Izpildītājs neveic Darbus 30 (trīsdesmit) kalendāro dienu laikā no šī līgumā noteikto konkrēto Darbu izpildes termiņa.
2. **Personāls un apakšlīgumi**
	1. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un iesaistīt papildu apakšuzņēmējus šī līguma izpildē. Pasūtītājs var prasīt personāla viedokli par nomaiņas iemesliem. Izpildītājam ir pienākums rakstiski saskaņot ar Pasūtītāju papildu personāla iesaistīšanu šī līguma izpildē.
	2. Izpildītāja Iepirkuma piedāvājumā norādītā personāla nomaiņa pieļaujama tikai šī līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai iepirkuma šī līguma noteikumos norādītajos gadījumos un gadījumos, kad piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
	3. Pasūtītājs pieņem lēmumu atļaut vai atteikt Iepirkuma izraudzītā Izpildītāja personāla vai jaunu apakšuzņēmēju iesaistīšanu šīs līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saistībā ar Izpildītāja personāla un/vai apakšuzņēmēju nomaiņu.
	4. Puses veicot personāla un apakšuzņēmēja nomaiņu, ievēro Publisko iepirkumu likumā noteiktos nosacījumus.
3. **Nepārvarama vara**
	1. Puses tiek atbrīvotas no atbildības par šī līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju rakstura apstākļu rezultātā, kuru darbība sākusies pēc šī līguma noslēgšanas un kurus nevarēja iepriekš ne paredzēt ne novērst. Pie nepārvaramas varas vai ārkārtējas situācijas pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšanā un šādu normatīvo aktu stāšanās spēkā.
	2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama līguma saistību izpilde. Pēc otras Puses pieprasījuma, šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
	3. Ja šī līguma 6.1. apakšpunktā minētie apstākļi turpinās ilgāk kā 2 (divus) mēnešus, jebkura Puse ir tiesīga atteikties no šajā līgumā noteiktām saistībām, un neviena no Pusēm nav tiesīga prasīt zaudējuma atlīdzināšanu.
	4. Pusēm ir pienākums vienoties par rīcību, lai mazināta šī līguma 6.1. apakšpunktā minēto apstākļu rezultātā radītās nelabvēlīgās sekas katrai Pusei.
4. **Vispārīgie noteikumi**
	1. Šis līgums ir spēkā līdz Pušu saistību izpildei.
	2. Šis līgums ir saistošs Pušu administratoriem, darbiniekiem un juridiskajiem tiesību pārņēmējiem.
	3. Visi pielikumi, papildinājumi un grozījumi šim līgumam stājas spēkā tikai tad, ja tie noformēti rakstiski un tos parakstījušas abas šī līguma Puses vai to pilnvarotās personas.
	4. Visus jautājumus, kas nav atrunāti šajā līgumā, Puses risina, savstarpēji vienojoties, ievērojot spēkā esošo Latvijas Republikas normatīvu aktu prasības.
	5. Pušu strīdi tiek izskatīti savstarpēji vienojoties, bet, ja vienošanās netiek panākta – tiesā Latvijas Republikas spēkā esošajos normatīvajos aktos noteiktajā kārtībā.
	6. Pušu rekvizītu, juridiskās adreses vai kādas citas informācijas, kas var ietekmēt šajā līgumā paredzēto saistību izpildi, izmaiņu gadījumā attiecīgai Pusei 3 (trīs) darba dienu laikā rakstveidā jāpaziņo otrai Pusei par notikušām izmaiņām.
	7. Informācijas apmaiņa starp Pusēm notiek rakstveidā (tajā skaitā, izmantojot e-pastu).
	8. Nekādas mutiskas vienošanās vai pieprasījumi netiks uzskatīti par saistošiem nevienai no Pusēm.
	9. Ja kāds no šī līguma noteikumiem zaudē spēku, kļūst nelikumīgs vai neīstenojams, tas nekādā veidā neietekmē pārējo šī līguma noteikumu spēkā esamību, likumību vai īstenojamību. Puses ar šo apņemas labticīgās sarunās pēc iespējas ātrāk vienoties par spēku zaudējušā, nelikumīgā vai neīstenojamā noteikuma aizstāšanu ar citu spēkā esošu, likumīgu un īstenojamu noteikumu, kas pēc tā ekonomiskās būtības pēc iespējas tuvāk atbilst spēku zaudējušā, nelikumīgā vai neīstenojamā noteikuma būtībai.
	10. Nevienai no Pusēm nav tiesību pārjaunot šo līgumu, mainot saistības dalībnieku bez otras Puses piekrišanas.
	11. Rakstisku paziņojumu nosūtīšana tiek veikta elektroniski, nosūtot paziņojumus no attiecīgās Puses e-pasta uz otras Puses e-pastiem, kas norādīti šī līguma 9. punktā.
	12. Jebkuri sūtījumi Pusēm uzskatāmi par saņemtiem šādos termiņos:
		1. 7.(septītajā) dienā pēc nosūtīšanas, ja nosūtīts pa pastu parastā sūtījumā;
		2. 5.(piektajā) dienā pēc nosūtīšanas, ja nosūtīts pa pastu ierakstītā sūtījumā;
		3. saņemts iesniegšanas dienā, ja iesniegts personīgi pret parakstu;
		4. saņemts nākošajā darba dienā pēc nosūtīšanas, ja nosūtīts uz šajā līgumā norādīto attiecīgās Puses e-pastu.
	13. Šis līgums (bez pielikumiem) ir sastādīts elektroniski latviešu valodā uz 10 (desmit) lapām. Šis līgums un tā pielikumi ir parakstīti ar drošiem elektroniskajiem parakstiem, kas satur laika zīmogus. Abpusēji parakstīts līgums glabājas pie abām Pusēm.
5. **Citi noteikumi**
	1. Pasūtītājs par atbildīgo šī līguma saistību izpildes organizēšanai un šajā līgumā atrunāto aktu parakstīšanai norīko Rīgas domes Mājokļu un vides departamenta Vides pārvaldes Dabas un apstādījumu nodaļas \_\_\_\_\_\_\_\_\_\_\_\_\_\_\_\_\_\_\_ (tālrunis: \_\_\_\_\_\_\_\_\_\_\_\_\_\_\_; e-pasta adrese: \_\_\_\_\_\_\_\_\_\_\_\_\_\_\_@riga.lv). Pasūtītāja atbildīgās personas prombūtnē šajā līgumā atrunātos aktus ir tiesīgs parakstīt cits Pasūtītāja norīkots darbinieks. Pasūtītāja pārstāvim ir tiesības, nepārkāpjot šī līguma robežas, risināt visus ar šī līguma izpildi saistītos operatīvos jautājumus, organizēt un kontrolēt šī līguma izpildes gaitu, tajā skaitā, bet ne tikai veikt komunikāciju ar Izpildītāju, pieprasīt no Izpildītāja informāciju, sniegt informāciju Izpildītājam, nodrošināt ar šī līgumu saistītās dokumentācijas (nodošanu/ pieņemšanu, organizēt izpildīto Darbu pieņemšanu, dot norādījumus par šī līguma un Darbu izpildi, kā arī veikt citas darbības, kas saistītas ar pienācīgu šajā līgumā paredzēto saistību izpildi, bet viņa nav pilnvarota, izdarīt grozījumus un papildinājumus šajā līgumā, ieskaitot, grozīt šī līguma līgumcenu un/vai Darbu izpildes termiņus vai Darbu apjomus.
	2. Izpildītājs par atbildīgo līguma saistību izpildes organizēšanai un nodrošināšanai norīko \_\_\_\_\_\_\_\_\_\_\_\_\_\_\_ pārstāvi **\_\_\_\_\_\_\_\_\_\_\_\_\_** (tālrunis:\_\_\_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_\_).
	3. Pušu pārstāvji ir atbildīgi par Puses saistību izpildes nodrošināšanu, tai skaitā, par Darba pieņemšanas akta noformēšanu, iesniegšanu un parakstīšanu atbilstoši šī līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai.
6. **Pušu rekvizīti un paraksti**

|  |  |
| --- | --- |
| *PASŪTĪTĀJS* | *IZPILDĪTĀJS* |
| **Rīgas domes Mājokļu un vides departaments**Brīvības ielā 49/53, Rīga, LV-1010Tālrunis: 67012453; fakss: 67012471e-pasts: dmv@riga.lv **Norēķinu rekvizīti:** Rīgas valstspilsētas pašvaldībaAdrese: Rātslaukums 1, Rīga, LV-1539NMR kods: 90011524360PVN reģ.Nr.: LV90011524360RD iestāde: *Mājokļu un vides departaments*RD iestādes adrese: *Brīvības iela 49/53, Rīga,* *LV-1010*RD iestādes kods: *209*Konta Nr. LV\_\_\_\_RIKO\_\_\_\_\_\_\_\_\_\_\_\_\_ Luminor Bank AS Latvijas filiāleBankas kods: RIKOLV2XDirektora p.i. Edijs Pelšs  |  |

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)
2. Darbu aprakstā iekļautajām ziņām ir izsmeļoši jāapliecina speciālista pieredzes atbilstību iepirkuma nolikuma 4.1.apakšpunkta prasībām. [↑](#footnote-ref-2)